Veier i Buskerud

Etter at Buskerud igjen ble eget fylke 1. januar 2024, etter at Viken var oppløst, finnes det lite dokumentasjon på offentlige veier i Buskerud. Men tidligere dokumentasjon viser at det pr. 1. januar 2007 til sammen er 4 107 km offentlige veier, noe som utgjorde 4,42 % av landets samlede veilengde på 92 946 km. Av dette var 1 182 km riksveier/europaveier, 1 169 km fylkesveier og 1 756 km kommunale veier.

Den første kjøreveien eller kongeveien i Norge beregnet for hjultransport ble bygget i Buskerud i årene 1625-1630 mellom Kongsberg og Hokksund for transport mellom Kongsberg Sølvverk og nærmeste havn. På denne veistrekningen finner man også en av Norges eldste steinhvelvbruer, Smedbrua, som ligger langs Gamle Kongsbergvei.

I Bragernesåsen i Drammen er det en spesiell tunnel, Spiralen, en heliksformet tunnel slynger seg opp seks og en halv gang rundt en akse og ender på Spiraltoppen. Her er det en parkeringsplass ved et utkikkspunktet, et friområdet og Bragernesåsen friluftsmuseum, det er også en restaurant her.

På fylkesvei 287 i Åmot i Modum er korketrekkeren hvor veien går i ei sløyfe med bru over seg selv ned fra Åmot mot Åmot bru.

## Fylkets viktigste veier
Buskerud har tre europaveier: E16, E18 og E134.  går fra Sollihøgda via Hønefoss til Nes i Ådal.  passerer fylket gjennom Lier og Drammen.  går fra Drammen via Kongsberg mot Notodden. Disse er samtidig riksveier. Hertil kommer de andre riksveiene gjennom fylket.  går fra Hønefoss via Gol og Geilo til Hardangervidda.  går fra Lier via Oslofjordtunnelen til Vassum i Frogn.  går fra Jevnaker/Hønefoss via Vikersund og Hokksund til Eikeren.  går fra Gol via Hemsedal til Borlaug i Lærdal.

Blant andre viktige veier i Buskerud kan nevnes fylkesvei 40, som går fra Hvittingfoss via Kongsberg og Numedal til Geilo, samt fylkesvei 50, som går fra Hagafoss i Hol til Aurland. Fylkesvei 50 var den første og eneste fergefrie veiforbindelsen mellom Oslo og Bergen fra 1991 til Lærdalstunnelen ble åpnet i 2000.

## Bruer og tunneler

Listen over bruer er usikker.

Inne i Bragernestunnelen er det en stor rundkjøring.

## Viktige fjord- og elvekryssinger og fjelloverganger
### Fjord- og elvekryssinger
Det eneste ferjesambandet i Buskerud er Svelvik–Verket som krysser Svelvikstrømmen i Drammensfjorden.

Drammenselva og Drammensvassdraget krysses av flere bruer. Den lengste er Drammensbrua, som også er Norges lengste bru, den er egentlig to parallelle bruer. De krysser Drammenselva der den renner ut i Drammensfjorden og brua er en del av europavei 18.

### Fjelloverganger
Det er to viktige fjelloverganger i Buskerud, riksvei 7 over Hardangervidda og riksvei 52 over Hemsedalsfjellet. Høyeste punkt på riksveien over Hardangervidda ligger i Hordaland, men også den delen av veien som ligger i Buskerud når over 1200 moh. Andre viktige fjellveier er fylkesvei 50 Geiteryggen (Hol-Aurland), fylkesvei 40 Nore og Uvdal–Geilo og fylkesvei 51 over Golsfjellet.

## Webkamera
Statens vegvesens webkamera i Buskerud

**Europavei  18**
* Kjellstad
**Europavei 16**
* Sollihøgda
* Hallingby
**Europavei 134**
* Meheia
* Damåsen
* Darbu
**Riksvei 7**
* Rallerud
* Nordtjernlia
**Riksvei 350**
* Nakkerud
**Fylkesvei 40**
* Hvittingfoss
**Fylkesvei 280**
* Enderud bru
**Fylkesvei 287**
* Sandsbråten
* Haglebu
**Fylkesvei 288**
* Sokna
**Fylkesvei 319**
* Sagbukta

## Se også
*Kategorien Veier i Buskerud med underkategorier
*Liste over broer i Norge etter lengde
*Veitunneler i Norge
*Undersjøiske veitunneler i Norge
*Lengste veitunneler i hvert fylke

## Referanser